**Gunder Gundersen** (født 12. september 1930 i Asker, død 2. juni 2005 i Oslo) var en norsk kombinertløper og idrettsleder. Han har to VM-medaljer i kombinert (fra 1954 og 1958). Han representerte idrettsklubben Frisk Asker.

Han huskes kanskje best for oppfinnelsen som mange anser som kombinertsportens redning, den såkalte «Gunder-metoden». I 1959 ble han tildelt Holmenkollmedaljen.

Liv og virke
------------

Gundersen vant sin første tittel under junior-NM i kombinert i 1950. 

Før OL på hjemmebane i 1952 hadde han hatt gode resultater, men ble ikke med på det norske OL-laget. Få uker etter OL vant han Holmenkollrennet, i konkurranse med de beste fra OL. Han fikk Kongepokalen og Damenes pokal som beste kombinertløper. 

Han tok sølv under Ski-VM i Sverige i 1954, og vant skispelen i Lahtis i 1955. Før OL i 1956 var han skadet og kunne ikke delta, men under VM i 1958 ble han nummer tre. Under vinter-OL 1960 i Squaw Valley, USA ble han nummer 11.

Gundersen vant ytterligere 2 kongepokaler etter seire i kombinert i Holmenkollen i 1959 og 1960, samt NM i 1961. Han har en seier og i tillegg til dette ble han nummer to i Svenska Skidspelen i Falun fire ganger, og en Lahtis. 

Gundersen ble tildelt Holmenkollmedaljen i 1959 og Norges Skiforbunds Gullmedalje For Fremragende Innsats For Norsk Skiidrett i 1968. 

Gundersen startet Teknisk Komité Kombinert (TKK) i 1963. Han ble komitéens første formann og med det medlem i Skiforbundets styre. Han startet TKH i FIS og ble den første formann der også. Han var også teknisk sjef for kombinert under vinter-OL 1980 i Lake Placid, USA. 

Han skrev sitt navn inn i skihistorien da han etter en idé av journalist Vera Reff i *Aftenposten* lanserte «Gunder-metoden» i kombinert. Den går ut på at man hoppet først og regnet om poengsummene til tid. Tidene var utgangspunktet for startrekkefølgen, og startintervallene i langrennet, og førstemann i mål ble vinneren. Omleggingen av arrangementene gav kombinertsporten, som hadde mistet interesse, et etterlengtet løft.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | Kombinert | 1961 |
| Sølv | Kombinert | 1954, 1955, 1958, 1959 |
| Bronse | Kombinert | 1953, 1957, 1960 |

Referanser
----------

1. ↑  1960 nordic combined results (engelsk)
2. ↑  «50 år siden Gunder-metoden ble foreslått – Skihistorie.no». Besøkt 18. februar 2022.

Eksterne lenker
---------------

* (en) Gunder Gundersen – kategori av bilder, video eller lyd på Commons Rediger på Wikidata
* (en) Gunder Gundersen på Internet Movie Database Rediger på Wikidata
* (en) Gunder Gundersen – Olympedia Rediger på Wikidata

* (en) Gunder Gundersen – Sports-Reference (OL-resultater – arkivert) Rediger på Wikidata

* (en) Gunder Gundersen – FIS (kombinert) Rediger på Wikidata

* (en) Gunder Gundersen – FIS (skihopping) Rediger på Wikidata
* (no) PDF-fil med vinnere av Holmenkollmedaljen
* (no) PDF-fil med vinnere i Holmenkollen siden 1892


|  |  |  |
| --- | --- | --- |
| Forrige mottaker:Inger Bjørnbakken & Håkon Brusveen | **Holmenkollmedaljen**(1959) | Neste mottaker:Helmut Recknagel, Sixten Jernberg, Sverre Stensheim & Tormod Knutsen |

|  |  |
| --- | --- |
| Oppslagsverk/autoritetsdata | Store norske leksikon **·** Prabook
 |